
BENEDIKT XVI. 


CRKVA I SABLAZAN 
SPOLNIH ZLOSTAVLJANJA 


Karin 
Varaždinske Toplice, 2019. 


Proslov hrvatskomu izdanju 


Tekst na stranicama 7 30 sastavio je emeritira- 
ni papa Benedikt XVI. u obliku bilježaka o spolnom 
zlostavljanju u Katoličkoj Crkvi. Riječ je o temelji- 
toj 1 nemilosrdnoj raščlambi podrijetla i širenja toga 
zločina! i u crkvenom svijetu. Zločina, koji je nastao iz 
,ćudorednoga sloma“ 1 koji je tako teško suzbiti. I pozi- 
vu na suočenje s korijenima duboke krize. Promišljanje 
Josepha Ratzingera obuhvaća pola stoljeća povijes- 
ti 1 izvorno je objavljeno u njemačkom mjesečniku 
»Klerusblatt“ (časopisu katoličkih duhovnika u Bavar- 
skoj, izlazi u Miinchenu od 1925.) u broju od travnja 
2019. Hrvatski prijevod objavljen je 28. travnja 2019. 
na portalu katoličkih teologa Vjera i djela. 


[Uvodna bilješka] 


Od 21. do 24. veljače 2019. na poziv pape Franje 
u Vatikanu su se okupili predsjednici svih biskupskih 
konferencija na svijetu kako bi se posavjetovali o krizi 
vjere 1 Crkve, krizi koja se osjeća diljem svijeta na- 
kon potresnih izvješća o zlostavljanju, koje su klerici 
počinili nad maloljetnicima. Opseg i težina vijesti o 
događajima te vrste duboko su uzdrmali svećenike i 
laike inemalomu broju doveli u pitanje vjeru Crkve kao 
takve. Tu se morao staviti snažan biljeg i tražiti novi 
početak da bi se Crkvu ponovo učinilo vjerodostojnom 
kao svjetlost među pucima i kao pomažuću snagu protiv 
rušilačkih sila. 

Budući da sam i sam u vrijeme javnoga izbijanja 
krize i tijekom njezina rasta djelovao na odgovornom 
mjestu kao pastir u Crkvi, morao sam se — čak i ako 
sada kao emeritus više ne nosim izravnu odgovor- 
nost — pitati što iz pogleda unatrag mogu pridonijeti 
novomu početku. Tako sam od najave do časa susreta? 
predsjednika biskupskih konferencija složio bilješke s 
kojima mogu pridonijeti poneku naznaku za pomoć u 
ovom teškom razdoblju. Nakon kontakata s državnim 
tajnikom kardinalom [Pietrom] Parolinom i samim 
Svetim Otcem [papom Franjom] čini mi se u redu tako 
nastali tekst objaviti u ,,Klerusblattu“. 

Moj je rad raščlanjen u tri dijela. U prvoj točki 
kanim posve kratko predočiti opći društveni sklop 

pitanja, bez kojega problem nije razumljiv. Nastojat ću 
pokazati da se u šezdesetim godinama [XX. stoljeća] 
zbio nečuven događaj, kakav je u takvoj jačini vjero- 
jatno jedva poznat u povijesti. Može se reći da su se u 
dvadeset godina, od 1960. do 1980., do tada vrjedeća 
mjerila u pitanjima spolnosti posve srozala 1 da je došlo 
do nestanka norma, koje se u međuvremenu uporno 
pokušavalo ukinuti. 

U drugoj točki pokušavam naznačiti učinke toga 
stanja na svećenički odgoj i na život svećenika. 

Konačno, u trećem dijelu želim razviti neke izglede 
za pravi odgovor od strane Crkve. 


I. [Postupak započet 1960-ih 
i ćudoredno bogoslovlje] 


1. Stvar počinje od države propisanim i provođenim 
uvođenjem djece i mladeži u narav spolnosti. U Nje- 
mačkoj je ministrica zdravstva gospođa [Kate] Strobel 
dala napraviti film u kojem je u svrhu prosvjećivanja 
tada pokazano sve što se prije nije smjelo javno pri- 
kazivati, uključujući i snošaj. Ono što je prvotno bilo 
zamišljeno samo za naobrazbu mladeži potom je posta- 
lo prihvatljivo kao da je samorazumljivo i kao da je 
općenito moguće. 

Slične učinke postigao je i ,,Sexkoffer“ [prtljaga za 
seks, prijeporna torba materijala za seksualnu izobraz- 
bu kojom su se služili u austrijskim školama potkraj 
1980-ih], koji je dijelila austrijska vlada. Seksualni i 
pornografski filmovi postali su tada uobičajena pojava 
do te mjere da su se prikazivali 1 na kolodvorima. Još 
se sjećam kako sam idući jednoga dana Regensburgom 
pred jednim velikim kinom ugledao mnoštvo ljudi kako 
stoje i čekaju, što se prije viđalo samo u ratnim vreme- 
nima, kad se iščekivala bilo kakva podjela potrepština. 
U sjećanju mi je ostalo kako sam na Veliki petak 1970. 
došao u grad, a tu su svi reklamni stupovi bili ob- 
lijepljeni velikim plakatom na kojem su dvije posve ra- 
zodjevene osobe u blisku zagrljaju. 

Slobodama, za koje se revolucija iz 1968. godine 
htjela boriti, pripada i ta potpuna seksualna sloboda, 

koja više nije dopuštala nikakve norme. Nasilje, koje je 
obilježilo te godine, usko je povezano s tim duševnim 
slomom. Zapravo, nijedan seksualni film više nije bio 
dopuštan u zrakoplovima jer bi u maloj zajednici putni- 
ka izbijalo nasilje. Budući da su i ispadi u području odi- 
jevanja izazivali agresiju, ravnatelji škola pokušavali 
su uvesti školske uniforme, koje su trebale omogućiti 
ozračje učenja. 

Fiziognomiji revolucije iz '68. pripada da je tada i 
pedofilija dijagnosticirana kao dopuštena i kao primje- 
rena. Barem za mlade ljude u Crkvi, ali ne samo za 
njih, to je s više gledišta bilo vrlo teško vrijeme. Uvijek 
sam se pitao kako mladi u toj situaciji mogu pristupiti 
svećeništvu i prihvatiti ga sa svim njegovim posljedica- 
ma. Rašireno osipanje svećeničkoga pomlatka tih godi- 
na i prekomjeran broj laiciziranih [klerika koji su zbog 
napuštanja zvanja svedeni na laički stalež] posljedica 
su svih tih događaja. 

2. Neovisno o tom razvitku istodobno se dogo- 
dio slom katoličkoga ćudorednoga bogoslovlja,* koji 
je Crkvu učinio neobranjivom nasuprot zbivanjima u 
društvu. Pokušavam ukratko naznačiti tijek toga raz- 
voja. Sve do Drugoga vatikanskoga sabora katolička 
moralna teologija u velikoj je mjeri bila utemeljena na 
naravnom zakonu, a Sveto Pismo se u njoj navodilo 
samo kao pozadina ili potvrda. U saborskom nastojanju 
za novim razumijevanjem Objave, naravnozakonski“ 
pristup uvelike je napušten i tražilo se da se ćudoredno 

bogoslovlje temelji isključivo na Bibliji.“ Još se sjećam 
kako je isusovački fakultet u Frankfurtu imao vrlo na- 
darenoga mladoga patra (Schiillera), koji se pripremao 
za izgradnju ćudoređa u potpunosti utemeljena na 
Pismima. Krasna disertacija otca Schiillera pokazuje 
prvi korak prema izvedbi moralke utemeljene na Sve- 
tom Pismu. Otac [Bruno] Schiiller potom je poslan u 
Ameriku na daljnje proučavanje 1 vratio se sa spozna- 
jom kako se ćudoređe ne može sustavno izlagati samo 
prema Bibliji. Zatim je pokušao pragmatičnije prići 
ćudorednomu bogoslovlju, ali time nije mogao dati 
odgovor na krizu morala. 

Na kraju je uglavnom prevladala teza da se 
ćudorednost može odrediti samo svrhama ljudskoga 
djelovanja. Stara rečenica ,,svrha posvećuje sredstva“ 
[,,cilj opravdava sredstvo“] doduše nije potvrđena u tom 
grubom obliku, ali je njezin način razmišljanja postao 
odlučujući. Tako više ništa nije moglo biti dobro kao 
takvo, niti je što moglo biti uvijek zlo, nego je vrjed- 
novanje [moglo biti] samo relativno. Ne postoji više 
[apsolutno] dobro, nego samo ono što je u nekoj mjeri, 
ovisno o trenutku i o okolnostima, bolje. 

Poremećaj opravdanja i izlaganja katoličkoga ćudo- 
ređa dosegnuo je dramatične razmjere potkraj osamde- 
setih i u devedesetim godinama [X.X. stoljeća]. Dne 5. 
siječnja 1989. pojavila se od 15 profesora katoličkoga 
bogoslovlja potpisana ,,Kolnska izjava“, koja je ima- 
la na umu različne prijeporne točke u odnosu između 

biskupske učiteljske službe i zadatka teologije. Taj 
tekst, koji u početku nije prelazio uobičajenu mjeru 
neslaganja, brzo je prerastao u krik protiv crkvenoga 
učiteljstva i na vidljiv 1 čujan način po čitavom svijetu 
okupio potencijal prosvjeda protiv očekivanih naukov- 
nih tekstova Ivana Pavla II. (usp. Dietmar Mieth, Kol- 
ner Erkldrung, Lexikon fiir Theologie und Kirche, III. 
izdanje, ur. Walter Kasper, svezak VI, Freiburg im Bre- 
isgau: Herder, 1997., str. 196). 

Papa Ivan Pavao II., koji je vrlo dobro poznavao 
stanje ćudorednoga bogoslovlja i pozorno ga pratio, 
odlučio je početi rad na jednoj okružnici, koja je ponovo 
trebala razmrsiti te stvari. Ona se pojavila 6. kolovoza 
1993. pod naslovom ,,Veritatis splendor“ [Sjaj istine] 
i izazvala je žestoku oporbu nekih moralnih teologa. 
Još prije toga ,,Katekizam Katoličke Crkve“ [1992.] na 
uvjerljiv je način sustavno izložio ćudoređe koje Crkva 
naviješta. 

Nezaboravnim mi ostaje kako je tada vodeći nje- 
mački moralni teolog Franz Bockle, vraćajući se u 
švicarsku domovinu nakon odlaska u mirovinu u po- 
gledu mogućih rješenja u okružnici ,,Veritatis splen- 
dor“ izjavio da bi se on, ako bi se okružnicom odre- 
dilo kako postoje čini koje uvijek i u svim okolnostima 
treba smatrati zlima, tomu iz petnih žila suprotstavio sa 
svim raspoloživim snagama. Dobri Bog ga je poštedio 
izvršenja toga nauma; Bockle je umro 8. srpnja 1991. 
Okružnica je objavljena 6. kolovoza 1993. i doista 

sadržava određenje da postoje djelovanja koja nikad 
ne mogu postati dobra. Papa je bio potpuno svjestan 
važnosti te odluke u tom času i upravo je za taj dio pi- 
sma još jednom pitao vodeće stručnjake, koji nisu su- 
djelovali u uređivanju okružnice. Nije mogao ni smio 
ostaviti bilo kakvu dvojbu da ćudorednost utemeljena 
na načelu odmjeravanja dobara mora poštovati kraj- 
nju granicu. Ima dobara koja nikada ne smiju biti 
upitna. Postoje vrjednote koje se nikada ne smiju na- 
pustiti zbog neke veće vrjednote i koje stoje čak i iznad 
očuvanja tjelesnoga života. Postoji mučeništvo. Bog 
je više i od tjelesnoga preživljavanja. Život koji bi bio 
stečen cijenom odreknuća od Boga, život utemeljen na 
posljednjoj laži, jest neživot. Mučeništvo je osnovna 
kategorija kršćanskoga postojanja. Činjenica da prema 
teoriji, koju su zastupali Bockle i mnogi drugi, ono u 
osnovi više nije ćudoredno nužno pokazuje da je ovdje 
ugrožena sama bit kršćanstva. 

Dakako, umeđuvremenuje u ćudorednom bogoslov- 
lju jedno drugo pitanje postalo goruće: široko je pre- 
vladavala postavka da crkveno učiteljstvo ima konačnu 
mjerodavnost (,,nezabludivost“) samo u izričitim pita- 
njima vjere; [s toga gledišta] moralna pitanja ne mogu 
biti predmetom nezabludivih pravorijeka crkvenoga 
učiteljstva. Je li ta tvrdnja doista ispravna, zaslužuje 
daljnju raspravu. No, postoji ćudoredan minimum, koji 
je neraskidivo povezan s temeljnim načelom vjere i 
koji se mora braniti, ako se vjera ne želi svesti na te- 

oriju, nego se potvrđuje u svojem zahtjevu za jasno 
usmjerenim životom. Iz svega toga postaje vidljivo 
koliko se načelno dovodi u pitanje ugled (auktoritet) 
Crkve u stvarima ćudoređa. Tko Crkvi u tom području 
odriče konačnu mjerodavnost poučavanja, prisiljava je 
na miik upravo ondje gdje je posrijedi granica između 
istine 1 laži. 

Neovisno o tom pitanju u širokim krugovima 
ćudoredna bogoslovlja razvila se teza da Crkva nema 
i ne može imati svoju vlastitu moralnost. Ističe se da 
bi sve ćudoredne tvrdnje imale usporednice u preosta- 
lim religijama 1 da stoga kršćanski proprij [vlastitost] 
ne bi mogao postojati. Ali na pitanje o propriju biblij- 
ske ćudorednosti ne odgovara se time što se za svaku 
pojedinačnu rečenicu i negdje u drugim religijama može 
naći usporedna. Prije je riječ o cjelovitosti biblijskoga 
ćudoređa, koje je kao takvo novo 1 različito nasuprot 
pojedinačnim dijelovima. Moralno učenje Svetoga 
Pisma ima osobitost u svojem usidrenju u Božjoj slici, 
u vjerovanju u jednoga Boga, koji se pojavio u Isusu 
Kristu i koji je živio kao čovjek. Dekalog je primjena 
biblijskoga vjerovanja u Boga na ljudski život. Božja 
slika i ćudorednost idu zajedno 1 tako stvaraju posebnu 
novost kršćanskoga stajališta prema svijetu i ljudskom 
životu. Uostalom, kršćanstvo je od početka opisano 
riječju hodos [grčki pit, u Novom Zavjetu često u smi- 
slu staze napretka]. Vjera je putovanje, način življenja. 
U staroj Crkvi katekumenat je uspostavljen protiv sve 

pokvarenije kulture kao životni prostor u kojem su se 
učile 1 uvježbavale zasebnost i svježina kršćanskoga 
načina života, a istodobno zaštićen od općega načina 
života. Mislim da je i danas nešto poput katekumenskih 
zajednica nužno da bi kršćanski život mogao potvrditi 
svoju posebnost. 

II. Prve crkvene reakcije 


1. Postupak raspada kršćanskoga poimanja ćudoređa 
dugo je pripreman i nalazi se u tijeku. Kao što sam 
pokušao pokazati, u šezdesetim godinama [X.XX. stoljeća] 
taj je proces doživio takvu radikalnost kakva prije nije 
postojala. Ta rastvorba moralnoga učiteljskoga ugleda 
Crkve nužno se morala odraziti i na njezine različne 
životne prostore. U okviru susreta predsjednika biskup- 
skih konferencija iz cijeloga svijeta s papom Franjom 
od posebna je interesa pitanje svećeničkoga života kao 
i bogoslovnih sjemeništa. O problemu pripreme za 
svećeničko služenje u sjemeništima valja zapravo uvi- 
djeti dalekosežan slom prethodna oblika te pripreme. 

U raznim bogoslovijama nastale su homoseksualne 
družine, koje su više ili manje otvoreno djelovale i u 
njima primjetno promijenile ozračje. U jednoj bogoslo- 
viji u južnoj Njemačkoj zajedno su živjeli bogoslovi 1 
pristupnici za laičku službu dušobrižničkih suradnika 
[Pastoralreferent|. U doba zajedničkih obroka družili 
su se zajedno: bogoslovi, oženjeni dušobrižnički surad- 
nici dijelom sa ženom i djecom i pojedini dušobrižnički 
suradnici sa svojim prijateljicama. Ozračje u bogo- 
sloviji nije moglo podupirati pripremu na svećeničko 
zvanje. Sveta Stolica znala je za takve probleme, a da o 
njima nije bila podrobno obaviještena. Kao prvi korak 
određen je apostolski pohod bogoslovijama u Sjedi- 
njenim Američkim Državama. 

Budući da su se nakon Drugoga vatikanskoga sabora 
bila promijenila mjerila za izbor i imenovanje biskupa, 
tako je 1 odnos biskupa prema svojim bogoslovijama 
bio vrlo različit. Mjerilo za imenovanje novih biskupa 
tada je iznad svega postala njihova ,,sabornost“ (konci- 
lijarnost), pod čim su se naravno mogle shvaćati vrlo 
različite stvari. Doista, koncilsko doživljavanje [Ge- 
sinnung] u mnogim se dijelovima Crkve shvaćalo kao 
kritičko ili negativno držanje prema dotadašnjoj tradi- 
ciji, koju je sada trebalo zamijeniti novim, korjenito ot- 
vorenim odnosom prema svijetu. Jedan biskup, koji je 
prethodno bio ravnatelj bogoslovije, dogovorio je da se 
bogoslovima prikazuju pornografski filmovi, navodno s 
namjerom da ih se učini otpornima na ponašanje supro- 
tno vjeri. Bilo je — ne samo u Sjedinjenim Američkim 
Državama — pojedinih biskupa, koji su u cijelosti odba- 
cili katoličku Predaju i nastojali izgraditi neku novu, 
modernu ,,katoličnost“* u svojim biskupijama. Možda 
je uputno spomenuti da su u više bogoslovija studente, 
koji su zatečeni da čitaju moje knjige, smatrali nepri- 
kladnima za svećeništvo. Moje knjige, kao loša litera- 
tura, bile su im skrivane i čitane takoreći samo ispod 
stola. 

Pohod, koji je tada obavljen, nije donio nove spozna- 
je, očito zato što su se različite snage udružile kako bi 
prikrile pravo stanje. Drugi je pohod naložen i donio je 
znatno više uvida, ali u cjelini nije ništa postigao. Ipak, 
od sedamdesetih godina [XX. stoljeća] stanje u bogo- 
slovijama općenito se sredilo. Pa ipak, tada je dolazilo 

samo povremeno do novoga jačanja svećeničkih zva- 
nja, jer se cjelokupno stanje razvijalo drukčije. 

2. Pitanje pedofilije, koliko se sjećam, postalo je 
neodgodivo tek u drugoj polovici osamdesetih godina 
[XX. stoljeća]. Ono je u međuvremenu u Sjedinjenim 
Američkim Državama već preraslo u javni problem, 
tako da su biskupi tražili pomoć u Rimu, jer se crkveno 
pravo, kako je zapisano u novom Zakoniku [1983.], 
nije činilo dovoljnim da se poduzmu nužne mjere." Rim 
i rimski kanonisti isprva su se nevoljko bavili tim za- 
htjevom; prema njihovu mišljenju privremena obustava 
(suspenzija) svećeničke službe morala je biti dovoljna 
da se postignu pročišćenje i razjašnjenje. Američki 
biskupi to nisu mogli prihvatiti, jer su svećenici time 
ostajali u biskupovoj službi i tako ih se [1 dalje] mo- 
glo smatrati likovima izravno povezanim s biskupom. 
Obnova i produbljivanje kaznena prava, svjesno labavo 
izgrađena u novom Zakoniku, moralo je istom polako 
hvatati korak. 

K tomu je postojao temeljni problem u poimanju ka- 
znenoga prava. Kao ,,koncilski“ vrijedio je još samo ta- 
kozvani garantizam [vrsta postupkovnoga protekcioni- 
zma|. To znači da su iznad svega morala biti zajamčena 
prava okrivljenika i to do mjere koja je zapravo uopće 
isključivala osuđujuću presudu. Kao protuteža često 
neodgovarajućim mogućnostima obrane optuženih te- 
ologa, njihovo je pravo na obranu u smislu garantizma 
tako prošireno da su osude postale gotovo nemoguće. 

Neka mi na ovom mjestu bude dopušteno malo 
udaljenje od osnovne misli. S obzirom na razmjer 
pedofilskih prijestupa, u sjećanje iznova navire Isuso- 
va riječ, koja kaže: ,,Onomu naprotiv tko bi sablaznio 
jednoga od ovih najmanjih što vjeruju, daleko bi bolje 
bilo da s mlinskim kamenom o vratu bude bačen u 
more“ (Marko 9, 42). Ova riječ u svojem izvornom 
smislu ne govori o seksualnom zavođenju djece. Riječ 
maleni“ u Isusovu jeziku označava jednostavne 
vjernike, koji u svojoj vjeri mogu biti dovedeni do pada 
umnom bahatošću onih koji umišljaju da su pametni. 
Dakle, Isus ovdje štiti polog vjere nedvosmislenom 
prijetnjom kazne onima koji čine tu štetu. Moderna 
uporaba rečenice u sebi nije pogrješna, ali ne smije os- 
taviti prikrivenim izvorno značenje. U tom, nasuprot 
bilo kakvu garantizmu, na vidjelo dolazi da nije samo 
optuženikovo pravo ono što je važno i što zahtijeva 
jamstvo. Jednako su važna veća dobra kao što je vjera. 
Uravnoteženo crkveno pravo, koje odgovara cjelokup- 
noj Isusovoj poruci, mora stoga biti jamstveno ne samo 
optuženiku, kojega je poštovanje zakonom zaštićeno. 
vrjednota. Pravilno uobličeno crkveno pravo mora 
stoga sadržavati dvostruko jamstvo — pravnu zaštitu 
optuženika i pravnu zaštitu dobra o kojem je riječ. Kad 
se ovo u sebi jasno poimanje danas iznese, općenito 
se nailazi na začepljene uši u pogledu pravne zaštite 
vrjednote vjere. Vjera se čini da u općoj pravnoj svi- 
jesti više nema stupanj dobra koje treba štititi. To je 

zabrinjavajuća situacija, o kojoj pastiri Crkve moraju 
razmisliti i ozbiljno je razmotriti. 

Kratkim bilješkama o stanju svećeničkoga odgoja 
u vrijeme javnoga izbijanja krize sada bih dodao neko- 
liko naznaka koje se odnose na razvoj crkvenoga prava 
u ovom pitanju. Po sebi je za kažnjiva djela svećenika 
mjerodavan Zbor za klerike. Međutim, budući da je u 
njemu ipak garantizam tada prevladavao, složio sam se 
s papom Ivanom Pavlom II. da je mjerodavnost nad tim 
kaznenim djelima primjereno dodijeliti Zboru za učenje 
vjere, i to pod naslovom ,,Delicta maiora contra fidem“ 
[teža kažnjiva djela protiv vjere].!" Tom dodjelom 
[30. IV. 2001.] stvorene su pretpostavke za najoštrije 
kažnjavanje, to jest za isključenje iz svećenstva, koje se 
ne bi moglo nametnuti po drugim pravnim osnovama. 
To nije bila doskočica da bi se mogla dodijeliti najveća 
kazna, nego ono slijedi iz važnosti vjere za Crkvu. 
Zapravo bitno je vidjeti da takvim prijestupima kleri- 
ci u konačnici oštećuju vjeru: takva su djela moguća 
samo ondje gdje vjera više ne određuje čovjekovo 
djelovanje. Težina kazne pretpostavlja ipak i jasan 
dokaz o počinjenju zlodjela — na snazi ostaje sadržaj 
garantizma. Drugim riječima: kako bi se pravova- 
ljano izrekla najviša kazna, potreban je pravi kazneni 
postupak. Međutim, i biskupije i Sveta Stolica bile bi 
time preopterećene. Tako smo propisali najmanji oblik 
kaznena postupka i ostavili otvorenim mogućnost da 
Sveta Stolica sama preuzme suđenje za koje biskupija 

ili metropolija ne bi bila u stanju to provesti. U sva- 
kom slučaju Zbor za učenje vjere trebao je provjeriti 
postupak kako bi se zajamčila optuženikova prava. Na- 
posljetku, Srijedom (Feria IV. — to jest na zasjedanju 
svih članova Zbora) uspostavili smo mjesto za utoke, 
koje ima mogućnost priziva protiv postupka. Budući 
da je sve to zapravo nadilazilo snage Zbora za učenje 
vjere 1 da je tako došlo do otezanja postupaka, što se 
zbog naravi stvari moralo izbjeći, papa Franjo poduzeo 
je daljnje promjene. 

III. [Neki pogledi] 


1. Što moramo učiniti? Moramo li stvoriti drugu 
Crkvu da bi se stvari ispravile? Ali, taj je pokus već 
proveden i već je promašen. Samo poslušnost i ljubav 
prema našem Gospodinu Isusu Kristu mogu pokazati 
ispravan put. Pokušajmo stoga ponajprije iznova i u 
sebi samima razumjeti što je s nama Gospodin htio 1 
što želi. 

Za početak bih rekao: ako doista želimo u kratko 
izreći sadržaj vjere utemeljen na Bibliji, možemo ka- 
zati: Gospodin je s nama započeo pripovijest ljubavi 
i u nju želi uključiti cjelokupno stvorenje. Suprotstav- 
ljanje zlu, koje prijeti nama i svemu svijetu, može se 
u konačnici sastojati samo od toga da se predamo toj 
ljubavi. Ona je pravi protulijek zlu. Moć zla proistječe 
iz našega odbijanja ljubavi prema Bogu. Otkupljen 
je onaj tko se povjerava Božjoj ljubavi. Naša neotku- 
pljenost počiva na nemogućnosti ljubiti Boga. Naučiti 
voljeti Boga stoga je put ljudskoga otkupljenja. 

Pokušamo li sada još malo razviti taj bitan sadržaj 
Božje Objave, mogli bismo reći: prvi osnovni dar, koji 
nam vjera nudi, sastoji se u sigurnosti da Bog postoji. 
Svijet bez Boga može biti samo svijet bez smisla. Jer 
odakle inače dolazi sve što jest? U svakom slučaju ono 
ne bi imalo duhovni temelj. Na neki bi način bilo tu i 
gotovo, a ne bi imalo ni cilja ni smisla. Mjerila dobra ili 
zla tada ne bi ni postojala. Stoga bi vrijedilo samo ono 

što je jače od drugoga. Moć tada postaje jedino načelo. 
Istina se ne uzima u obzir, ona zapravo ne postoji. Samo 
kad stvari imaju duhovni temelj, kad ih netko hoće i 
smisli — samo kada postoji Bog Stvoritelj, koji je dobar 
i hoće dobro — tada 1 čovjekov život može imati smisla. 

Da Bog postoji kao stvoritelj i mjerilo svih stvari, 
prije svega iskonski je zahtjev. Ali Bog, koji se uopće 
ne očituje, koji se ne bi dao prepoznati, ostao bi pret- 
postavka i na taj način ne bi mogao odrediti obličje 
[Gestalt] naših života. Da bi Bog bio i istinski Bog u 
promišljenu stvaranju, moramo očekivati da se na neki 
način očituje. On je to učinio na raznovrsne načine, ali 
odlučujuće u pozivu koji je uputio Abrahamu i kojim je 
ljudima dao usmjerenje u potrazi za Bogom, koja vodi 
izvan svih očekivanja: sam Bog postaje stvorenje, gov- 
ori kao čovjek s nama ljudima. 

Tako izrjeka ,,Bog postoji“ napokon postaje doista 
radosna vijest, upravo zato što je više od spoznaje, jer 
stvara i jest ljubav. Ponovo osvijestiti ljude o tome, prva 
je i temeljna zadaća koju nam Gospodin dodjeljuje. 

Društvo u kojem je Bog odsutan — društvo koje 
Ga ne poznaje i postupa s Njim kao da ne postoji, jest 
društvo koje gubi svoju mjeru. U naše vrijeme skovana 
je krilatica o Božjoj smrti. Kad Bog umre u društvu, 
ono će biti slobodno, uvjeravali su nas. U istinu, Božje 
umiranje u nekom društvu znači i kraj njegove slobode, 
jer umire smisao koji daje usmjerenje. I zato što nestaje 
mjera, koja nam pokazuje smjer učeći nas razlikovati 

dobro i zlo. Zapadno društvo jest društvo u kojem je 
Bog odsutan u javnosti i kojemu On nema ništa više 
reći. I stoga je ono društvo u kojem se sve više gubi 
mjerilo i mjera ljudskoga. U pojedinim je točkama s 
vremena na vrijeme iznenada primjetno kako je ono 
što je zlo 1 što uništava čovjeka postalo gotovo samora- 
zumljivo. Tako je s pedofilijom. Sve do nedavno teori- 
jski dokazivana kao sasvim pravilna, ona se sve više i 
više širila. A sada, potreseni i sablažnjeni," priznajemo 
da se našoj djeci i mladeži događaju stvari, koje im pri- 
jete uništenjem. Mora nas osobito uzdrmati [činjenica] 
da se to moglo raširiti iu Crkvi i među svećenicima. 

Zašto je pedofilija mogla dosegnuti takve razmjere? 
U konačnici razlog je u odsutnosti Boga. Čak ni mi 
kršćani i svećenici radije ne govorimo o Bogu, jer se taj 
govor ne čini praktično korisnim. Nakon potresa Dru- 
goga svjetskoga rata mi smo u Njemačkoj u naš ustav, 1 
to izričito, kao vodeće načelo stavili odgovornost pred 
Bogom.“ Pola stoljeća kasnije više bilo nije moguće u 
europski ustav uključiti odgovornost pred Bogom kao 
mjerilo. Boga se smatra stranačkom temom male sku- 
pine i više se ne može uzimati kao mjerilo za zajednicu 
u cjelini. U toj se odluci zrcali stanje Zapada, na kojem 
je Bog postao privatna stvar jedne manjine. 

Najvažnija zadaća koja mora slijediti iz moralnih 
prevrata našega vremena sastoji se u tom da mi sami 
ponovo počnemo živjeti od Boga i po Njemu. Prije 
svega sami ponovo moramo naučiti prepoznavati Boga 

kao temelj svojega života, a ne ostavljati Ga postrance 
kao nekakav nestvaran govornički ukras, praznu riječ. 
Ne mogu zaboraviti podsjetnik, koji mi je veliki te- 
olog Hans Urs von Balthasar jednom napisao na jed- 
noj razglednici: ,,Trojstvenoga Boga, Otca, Sina i Duha 
Svetoga, ne pred-postavljati [voraussetzen|, nego stav- 
ljati ispred [vorsetzen]!“ Zapravo 1 u teologiji se Boga 
često pretpostavlja kao samorazumljivost, ali konkret- 
no se Njime ne bavi. Tema Boga djeluje tako nestvarna, 
tako daleka od stvari koje nas ispunjavaju. A ipak sve 
će biti drukčije kad se Boga ne predmnijeva, nego kad 
Mu dajemo da prednjači. Ako Ga se ne ostavlja nekako 
u pozadini, nego Ga se prepoznaje kao središte našega 
razmišljanja, govora i djelovanja. 

2. Bog je za nas postao čovjekom. Čovjek kao 
Njegovo stvorenje toliko Mu je na srcu, da se sjedinio 
s njim i tako potpuno ušao u ljudsku povijest. Govori 
s nama, živi s nama, pati s nama i radi nas je na Sebe 
preuzeo smrt. O tome iscrpno govorimo u teologiji, 
učenim riječima i mislima. Ali upravo tako nastaje 
opasnost da sebe učinimo gospodarima vjere, namjesto 
da dopustimo da nas vjera obnavlja i nama ovlada. 

Razmislimo o tome u središnjoj točki, u slavljenju 
svete Euharistije. Naše ophođenje s Euharistijom ne 
može ne pobuditi zabrinutost. Na Drugom vatikanskom 
saboru s pravom se išlo za tim da se to svetootajstvo 
nazočnosti Kristova tijela i krvi, prisutnost Njegove os- 
obe, Njegovu muke, smrti i uskrsnuća vrati u središte 


23 


kršćanskoga života i postojanja Crkve. Djelomično se 
ta stvar doista dogodila i želimo za to od srca biti za- 
hvalni Gospodinu. 

Ali daleko više prevladava drukčije držanje: ne ističe 
se novo strahopoštovanje prema uprisutnjenju Kristove 
smrti i uskrsnuća, nego način postupanja s njim, način 
koji uništava veličinu otajstva. Smanjeno sudjelovanje 
u nedjeljnom euharistijskom slavlju pokazuje koliko 
smo malo mi današnji kršćani sposobni cijeniti veličinu 
dara koji postoji u Njegovoj stvarnoj nazočnosti. Eu- 
haristija se degradira na ceremonijalnu gestu kad 
se uzima normalnim kako uljudnost nalaže da se na 
obiteljskim proslavama ili zbivanjima poput vjenčanja 
i sprovoda dijeli svima, koji su pozvani iz rodbinskih 
razloga. Samorazumljivost kojom na nekim mjestima 
prisutni jednostavno primaju Svetootajstvo pokazuje da 
se u Pričesti vidi još samo ceremonijski čin. Dakle, kada 
razmišljamo o tome što učiniti, postaje jasno da nam ne 
treba druga Crkva, koju bismo izumili po svome nacrtu. 
Namjesto toga, nužno je obnoviti vjeru u darovanu nam 
stvarnost Isusa Krista u Sakramentu. 

U razgovorima sa žrtvama pedofilije postajao 
sam sve svjesniji te potrebe. Mlada žena, koja je bila 
posluživala kod oltara kao ministrantica, rekla mi je 
da je kapelan, njoj nadređen kao ministrantici, uvi- 
jek započinjao spolno zlostavljanje, koje je nad njom 
izvodio, govoreći: ,,Ovo je moje tijelo, koje će se za 
tebe predati.“ Očito je da ta žena više ne može čuti 

riječi pretvorbe, a da opet u sebi ne osjeti svu patnju 
zastrašujućega zlostavljanja. Da, moramo usrdno prosi- 
ti Gospodina za oproštenje i iznad svega Ga smjerno 
zazivati i moliti da nas sve iznova uči razumijevati 
veličinu Svoje muke, Svoje žrtve. I moramo učiniti sve 
da zaštitimo dar svete Euharistije od zloporabe. 

3. I konačno, tu je otajstvo Crkve. Nezaboravna os- 
taje rečenica kojom je, prije gotovo 100 godina, Ro- 
mano Guardini izrazio radosnu nadu koja se u to vri- 
jeme nametala njemu i mnogim drugima: ,,Započeo 
je događaj nepredvidljiva dosega; Crkva se budi u 
dušama.“ Time je htio reći da se Crkva više nije, kao 
prije, doživljavala 1 osjećala samo kao aparat, koji nam 
se predstavlja izvana kao neka vrsta vlasti, nego se nju 
počelo osjećati prisutnom u samom srcu — kao nešto 
što nije samo izvanjsko, nego nas dodiruje iznutra. Ot- 
prilike pola stoljeća poslije toga, razmišljajući o tom 
tijeku i gledajući što se događa, bio sam u napasti iz- 
vrnuti rečenicu u: ,,Crkva umire u dušama.“ Zapravo, 
Crkvu se danas naveliko promatra samo kao neku vrstu 
političkoga aparata. O njoj se praktički govori gotovo 
isključivo u političkim kategorijama, a to se odnosi 
čak na biskupe koji u velikoj mjeri uobličuju svoju 
predodžbu o Crkvi sutrašnjice isključivo u političkom 
smislu. Kriza prouzročena brojnim slučajevima zlosta- 
vljanja od strane svećenika potiče da se Crkvu proma- 
tra kao nešto što je propalo, što sada moramo odlučno 
uzeti u svoje ruke i preoblikovati. Ali Crkva koju bismo 
mi sami stvorili ne može nam biti nikakva nada. 

Sam je Isus usporedio Crkvu s ribarskom mrežom 
u kojoj ima dobrih i loših riba, koje na kraju sam Bog 
mora razdvojiti.!3 Osim nje postoji prispodoba o Crkvi 
kao njivi na kojoj raste dobro sjeme, koje je sam Bog 
posijao, ali i kukolj koji je ,,neprijatelj“ potajice isto 
tako posijao na nju.'“ Zapravo, kukolj na Božjoj njivi, 
Crkvi, pretjerano je vidljiv, a i loše ribe u mreži poka- 
zuju svoju snagu. Ali ipak, njiva ostaje Božja njiva, a 
mreža — Božja ribarska mreža. I u svim vremenima ne 
postoje samo kukolj i loše ribe, nego i Božje sjeme i do- 
bre ribe. Podjednako snažno naviještati oboje nije lažna 
apologetika, nego nužno služenje istini. 

U tom sklopu potrebno je uputiti na važan tekst u 
Ivanovu Otkrivenju. Đavao se označava kao tužitelj 
braće naše, koji ih dan i noć optužuje pred Bogom 
(Otkrivenje 12, 10). Otkrivenje tako nastavlja misao, 
koja je u središtu priče što oblikuje Knjigu o Jobu (Job 
112, 10; 42, 7-16). Tu se pripovijeda kako je Sotona 
pred Bogom pokušao ozloglasiti Jobovu pravednost 
kao samo izvanjsku. Pri tom je riječ upravo o onom 
što kaže Otkrivenje: đavao hoće dokazati da nema 
pravednih ljudi; da je sva ljudska pravednost samo iz- 
vanjski prikaz. Kad bi se moglo ispitati izbliza, privid 
pravednosti brzo bi nestao. Pripovijest počinje raspra- 
vom između Boga i đavla, u kojoj Bog pokazuje na 
Joba kao istinskoga pravednika. Sada na njemu treba 
dovršiti kušnju kao primjer tko jest pravedan. Oduzmi 
mu što ima i vidjet ćeš da ništa ne ostaje od njegove 
pobožnosti, tvrdi đavao. Bog mu dopušta taj pokušaj 

iz kojega Job izlazi stalan. Sada đavao nastavlja i kaže: 
Koža za kožu! Sve, što čovjek ima, dat će za život. Ali 
pruži ruku, dotakni se kosti njegove i mesa: u lice će Te 
prokleti!“ (Job 2, 4-5). Tako Bog dopušta đavlu drugu 
rundu. Smije se dirnuti i u Jobovu kožu. Samo mu je za- 
branjeno ubiti ga. Kršćanima je jasno da Job, koji stoji 
pred Bogom kao primjer za cijelo čovječanstvo, jest 
Isus Krist. U Otkrivenju nam se ljudska drama pred- 
stavlja u svoj svojoj širini. Nasuprot Bogu Stvoritelju 
stoji đavao, koji ozloglašuje čitavo čovječanstvo i sve 
stvorenje. On kaže ne samo Bogu, nego prije svega lju- 
dima: Pogledajte što je ovaj Bog učinio. Navodno do- 
bro stvorenje. U stvarnosti ono je u svojoj cjelovitosti 
puno bijede i gadljivosti. Klevetanje stvorenja zapravo 
je objeđivanje Boga. Zloduh želi dokazati da sam Bog 
nije dobar i odvratiti nas od Njega. 

Zapanjujuća je aktualnost onoga što nam Otkrive- 
nje ovdje kaže. Danas se optužba protiv Boga prije 
svega sastoji u tom da se Njegova Crkva žigoše kao 
posve loša i da nas se tako od nje odvraća. Zamisao 
o Crkvi koju bismo mi sami bolje stvorili zapravo je 
đavolski prijedlog. Njome nas on želi udaljiti od živoga 
Boga prijevarnom logikom na koju prelako padamo. 
Ne, Crkvu ni danas ne tvore samo loše ribe i kukolj. 
Crkva Božja postoji i danas, i osobito danas ona je 
sredstvo kojim nas Bog spašava. 

Vrlo je važno suprotstaviti se vražjim lažima i polu- 
istinama cijelom istinom: da, u Crkvi ima i grijeha i 


29 


zla. Ali i danas postoji sveta Crkva, koja je nerazoriva. 
I danas postoje mnogi ljudi koji ponizno vjeruju, trpe 
i ljube, u kojima se zbiljski Bog, Bog koji ljubi, nama 
pokazuje. Bog 1 danas ima svoje svjedoke (,,marty- 
res“)'5 u svijetu. Samo moramo biti budni da ih vidimo 
i čujemo. 

Riječ martir preuzeta je iz postupkovna prava. U 
postupku protiv đavla Isus Krist jest prvi i pravi svjedok 
za Boga, prvi mučenik, kojega su od tada slijedili bez- 
brojni drugi. Crkva današnjice više je nego ikad Crkva 
mučenika 1 tako svjedok živućega Boga. Ako budnim 
srcem gledamo 1 slušamo oko sebe danas posvuda, 
osobito među običnim ljudima, ali i na visokim crkve- 
nim položajima, možemo naći svjedoke koji svojim 
životima i patnjama jamče za Boga. Tromost je srca 
da ih ne želimo primijetiti. Velikim i bitnim zadaćama 
našega naviještanja pripada — koliko god možemo — us- 
postavljati mjesta življenja vjere 1, prije svega, tražiti ih 
i prepoznavati. 

Živim u jednoj kući, u maloj zajednici ljudi, koji 
uvijek iznova otkrivaju takve svjedoke živoga Boga 
u svakodnevnici i radosno mi na to ukazuju. Vidjeti 1 
pronaći živuću Crkvu čudesna je zadaća, koja nas same 
jača i uvijek nas iznova u vjeri raduje. 

Na kraju svojih promišljanja htio bih zahvaliti papi 
Franji za sve što čini kako bi nam neprestano pokazivao 
Božje svjetlo, koje ni danas nije nestalo. Hvala, Sveti 
Otče! 

PREVODITELJSKE NAPOMENE 


BROJ 1 (uz str. 5) 


U kanonskom pravu delikt je izvanjska i ćudoredno 
ubrojiva povrjeda zakona kojemu je pripojena kazneno- 
pravna posljedica. Kažnjiva djela (delikt u širem smi- 
slu) u više pravnih sustava europskoga kontinentalnoga 
prava od 1810. razvrstavaju se u tri skupine: zločin, 
prijestup i prekršaj, a razlikuju se ovisno o njihovoj 
težini, vrsti zaprijećene kazne, sudištu koje je nadležno 
suditi počiniteljima i rokovima zastare. Prijestup (de- 
likt u užem smislu) jest povrjeda osobnih ili imovin- 
skih dobara pojedinca, kazneno djelo lakše od zločina, 
a teže od prekršaja. 
slovenski hudodelstvo, poljski zbrodnia, ukrajinski 
3iouuH [zločin], ruski npecryrnjienue [prestuplenie], 
njemački Verbrechen, francuski i engleski crime, 
talijanski crimine) 

prijestup (latinski delictum, slovački prečin, češki 
pječin, slovenski pregrešek, poljski wystepek, ukra- 
Jinski mpaBonopynieuna  [pravoporušennja|, ruski 
npaBoHapynićiue [pravonarušenie], njemački Verfeh- 
lung, francuski delit, engleski offense, talijanski delitto) 

prčkršaj (češki prestupek, slovački priestupok, 
slovenski prestopek, poljski wykroczenie, ukrajinski 
nupocTynku [prostupkil, ruski npocTynok [prostupok], 
njemački Ubertretung, engleski misdemeanor i violation, 
francuski contravention, talijanski contravvenzione) 

BROJ 2 (uz str. 7) 


Papa Benedikt XVI. nije datirao svoje bilješke, one 
su objavljene 11. travnja 2019., a nastale su između 12. 
rujna 2018. 1 20. veljače 2019. Uvodna bilješka napisa- 
na je nakon 24. veljače 2019. Bilješke nisu uvrštene 
u radni materijal skupa predsjednika svih biskupskih 
konferencija o zaštiti maloljetnika u Crkvi, koji je 
održan u Vatikanu od 21. do 24. veljače 2019. 


BROJ 3 (uz str. 10) 

Etikaje filozofska disciplina, amoralka (ćudoredno 
bogoslovlje ili moralna teologija) teološka disciplina. 
Obje, svaka sa svoga stajališta, pokazujukakve prosudbe 
treba donositi o određenim značajkama i postupcima 
i uređuju ukupnost načela, pravila i propisa kojima se 
ravnaju članovi nekoga društva ili zajednice s obzirom 
na dobro 1 zlo, to jest proučavaju ćudorađe (slovenski 
nravnost, slovački mravnost', ruski HĐABCTBEHHOCTB 
[nravstvennost'"|, poljski moralnosć, njemački Sit- 
tlichkeit, latinski mores, od mos običaj, engleski mo- 
rals, morality, francuski i talijanski morale, kastilski 
moral), njegovo podrijetlo, smisao i svrhu. Razlika 
je što o ćudoređu etika (od grčkoga r0uwoc [čthikos]: 
koji se odnosi na običaj, navadu, ćud, ćudoređe; latin- 
ski ethica, poljski etyka, slovački etika, engleski eth- 
ics, njemački Ethik, francuski ethique, talijanski etica, 
kastilski etica) uči samo na temelju načela zdravoga 
razuma, a moralka se poziva na: naravni zakon, Sveto 

Pismo (Deset zapovijedi, Isusove Dvije zapovijedi lju- 
bavi) 1 precizne upute koje su dio kršćanske predaje te 
obrazlaže ćudoredni zakon. 


BROJ 4 (uz str. 10) 

Naravnozakonski je ono što se odnosi na naravni 
zakon. Naravni zakon (latinski lex nature, lex natu- 
ralis, engleski natural law, njemački Naturgesetz, fran- 
cuski /oi naturelle, talijanski legge morale naturale) 
jest udioništvo razumskoga stvorenja u vječnom za- 
konu, svim bićima utiskuje određene sklonosti prema 
njihovim činima i svrhama (sv. Toma Akvinski, Suma 
teologije, I-II, 91, 2, Odgovaram); skup normativnih 
načela koja se priznaju naravnim razumom (zdravom 
pameću), odnosno prirodnim redom (poretkom u pri- 
rodi); svjetlo razuma kojim spoznajemo što moramo 
činiti, a čega se kloniti. To svjetlo i taj zakon Bog je 
dao čovjeku kad ga je stvorio (sv. Toma Akvinski, De 
preceptis, I). Pojam potječe od apostola Pavla: ,,Kad se 
god pogani, koji nemaju [Mojsijev, božanski] Zakon, 
po naravi drže Zakona, [...] pokazuju da je ono što Za- 
kon nalaže upisano u njihovim srcima. O tom svjedoči 
i njihova savjest“ (Rimljanima 2, 14-15). Sveopći je 
i nepromjenjiv, obuhvaća najopćenitije, svima poznate 
zapovijedi i zaključke bliske načelima. Usječen je, ure- 
zan u ljudsku narav da bi čovjek razmišljajući zapazio 
kako Bog želi da djeluje u ovom svijetu. Određuje što 
je pravilno ili pogrješno na osnovi opće čovječnosti 


33 


koju dijele sva ljudska bića, uočavajući svrhe koje di- 
jelimo sa svim živim stvorenjima (očuvanje vlastitoga 
bića), sa životinjama (razmnožavanje i odgoj potom- 
stva) i s drugim ljudima (spoznati istinu o Bogu i živjeti 
u ljudskom društvu). Uređuje sve za čim čovjek teži 
po svojoj naravi. Nije fizikalna kategorija (Newtonovi, 
prirodni zakon, engleski physical law, talijanski /eg- 
ge fisica, kastilski ley cientifica) nego antropološka. 
Utjelovljuju ga opća načela: ,,Ne čini nikomu što bi 
tebi samomu bilo mrsko“ (Tobija 4, 15) i zlatno pravilo: 
»sve što želite da ljudi čine vama, činite i vi njima“ 
(Matej 7, 15). Na nekim jezicima postoji zajednički na- 
zivnik (krovnik) za naravni i prirodni zakon: engleski 
law of nature, talijanski legge naturale, kastilski leyes 
naturales. 


BROJ 5 (uz str. 11) 

Dana 28. listopada 1965. Drugi vatikanski sabor je 
s 2318 glasova ,,za“1 tri ,,protiv“ donio dekret Optatam 
totius o svećeničkom odgoju i obrazovanju. U njegovoj 
točki 16. stoji: ,Isto tako treba obnoviti ostale bogo- 
slovne nauke (teološke discipline) u življem dodiru s 
otajstvom Krista i povijesti spasenja. Osobitu pozornost 
treba posvetiti usavršavanju ćudorednoga bogoslovlja 
(moralne teologije). Njezino znanstveno izlaganje treba 
više hraniti naukom Svetoga Pisma. Ona treba rasvijet- 
lili uzvišeni poziv vjernika u Kristu i njihovu obvezu da 
u ljubavi donesu plod za život svijeta.“ 

BROJ 6 (uz str. 17) 

Katoličnost ili katolicitčt je sveopćost, svojstvo i 
oznaka jedine istinite Isusove Crkve; njezina otvorenost 
svim ljudima i narodima do svršetka povijesti; jedno od 
obilježja Kristove Crkve (,,jedna, sveta, katolička i apo- 
stolska“). 

Katolištvo je stanje onoga tko je katolik. 

Katolicizam je sustav učenja Katoličke Crkve 
o vjeri i ćudoređu, vjeroispovijest vjernika katolika, 
vjeroispovjesni (konfesionalni) sustav onih koji su 
u zajedništvu s Rimskom Crkvom; katolička religija, 
moral, vjerovanja i obredi. 

Katoličanstvo je ukupnost svih članova Katoličke 
Crkve na zemlji; ukupnosti očitovanja katolika svih 
jezika i naroda, laika i klerika, kršćana koji Papu 
priznaju Kristovim namjesnikom na Zemlji; povije- 
sni i društveni odjeka te katolicizma: katolički svijet, 
katoličke zemlje, katolički narodi i katolički običaji. 

Crkvenost je stanje onoga koji je odan Crkvi, koji 
osjeća s Crkvom. 


BROJ 7 (uz str. 18) 

Zakonik kanonskoga prava iz 1917. u kanonu 2359. 
paragrafu 2. propisivao je: ,,Ako [klerici] počine prijes- 
tup protiv Šeste zapovijedi Dekaloga s maloljetnima 
mlađima od šesnaest godina ili preljub, silovanje, be- 
stijalnost [spolno općenje sa životinjom], sodomstvo 

[istospolno općenje|, zavođenje, rodoskvrnuće [in- 
cest] s rođakinjom ili svojtom u prvom koljenu, neka 
se udare obustavom [suspenzijom], utvrde beščasnima 
[ozloglašenima], liše bilo kakve službe, nadarbine, dos- 
tojanstva [1] dužnosti, koju imaju, i u težim slučajevima 
svrgnu.“ 

Zakonik kanonskoga prava iz 1983. tu je odredbu 
zamijenio kanonom 1395. paragrafom 2. koji određuje: 
»8 2. Klerik koji drukčije skrivi protiv šeste zapovijedi 
Dekaloga, ako je naime kažnjivo djelo počinjeno prisi- 
lom ili prijetnjama ili javno ili s osobom mlađom od 
šesnaest godina, neka se kazni pravednim kaznama, ne 
isključivši otpust iz kleričkoga staleža, ako slučaj to za- 
htijeva.“ 

Tako ,obnovljeno“ kanonsko pravo od prijestupa 
protiv Šeste Božje zapovijedi poimence inkriminira 
samo priležništvo (kanon 1395. paragraf 1.), a sve os- 
tale puitene delikte prešućuje, otvarajući nekima prostor 
raspravi pripadaju li oni doista u kršenje zapovijedi: 
»Ne ćeš sagriješiti bludno“. Uvodi posebno otežavajuće 
okolnosti: prisilu, prijetnju, javnost počinjenja i malo- 
dobnost sudionika. Ne spominje i ne razlikuje naravne i 
nenaravne čine bludnosti. Ne zaprječuje zlodjelo te vrste 
bezuvjetno ni jednom kaznom, pa ni obustavom službe, 
niti unaprijed prijeti ijednom konkretnom posljedicom. 
Težom sankcijom tretira priležništvo, nego kaznena 
djela protiv vjere, ćudoređa, obitelji i djece. 

BROJ 8 (uz str. 20) 

Marko 9, 42: Koi oc av okavčalion €va rov 
LIKPOV TOVTOV TOV TIGTEVOVTOV, KOAOV OTV ADTO 
UGANOV €1 TEpIKELTOL NUAOG OVIKOG EPI TOV TPAXTJAOV 
avrod kai BEBANTA1 €ic Trjv OGAaooav — Kai hos an 
skandalisčj hćna ton mikrčn tiiton ton pisteuonton, e1s 
em€ kalon estin autoj mallon ei perikeitai mylos onikos 
peri ton trakhčlon autii kai beblčtai eis tčn thalassan“ 
(grčki izvornik). ,,Et quisquis scandalizaverit unum ex 
his pusillis credentibus in me, bonum est ei magis si 
circumdaretur mola asinaria collo ejus, et in mare mit- 
teretur“ (Vulgata) 

Hrvatski prevoditelji toga retka najviše se razli- 
kuju oko izraza za mylos onikos, mola asinaria. To je 
doslovce magareći žrvanj, veliki mlinski kamen koji 
je okretao magarac (za razliku od maloga mlinskoga 
kamena koji se mogao okretati rukom). Hrvatski pri- 
jevodi toga retka: 

e ,I tko godir bude smetati jednoga od ovieh malah- 
nieh vierujućih u mene: bolje jest njemu ako bi se 
obiesio žervan ošlji okolo vrata njegova i u more 
vargao“ (Bartol Kašić, 1625.). 

* ,A tko god uzamuti jednog od oviuh malanih 
virujućih u me, dobro mu je većma da bi se obisio 
žervan magarski na gerlo njegovo i u more bacio“ 
(Matija Petar Katančić, 1831.). 


* ,,A koj god bude smutio jednoga od ovih malahnih, 
koji viruju u me, bilo bi mu mnogo bolje, da mu 

pljen u more“ (Ivan Matij Skarić, 1860.). 

»A koji sablazni jednoga od ovijeh malijeh koji vje- 
ruju u mene, bolje bi mu bilo da se objesi kamen 
vodenični o vratu njegovu i da se baci u more“ (Mi- 
lan Rešetar, 1895.). 

»A tko sablazni jednoga od ovih malih, koji vje- 
ruju u mene, bolje bi mu bilo, da se objesi žrvanj 
magareći o vratu njegovu, i da se baci u more“ 
(Josip Stadler, 1896.). 

»A tko sablazni jednoga od ovih malih, koji vjeruju 
u mene, bolje bi mu bilo, da se objesi mlinski ka- 
men, što ga okreće magare, o vratu njegovu i da se 
baci u more“ (Franjo Zagoda, 1938.). 

»Iko sablazni jednoga od ovih malenih, koji vje- 
ruju, za njega bi bolje bilo, da mu se o vratu objesi 
mlinski kamen i da se baci u more“ (Ivan Evanđelist 
Šarić, 1942.). 

»A tko sablazni jednog od ovih malenih što u me 
vjeruju, bolje bi mu bilo da mu objese o vrat mlinski 
kamen, što ga okreće magare, i da ga bace u more“ 
(Gracijan Raspudić, 1987.). 

»L tko god sablazni jednoga od malenih ovih, koji 
vjeruju, bolje mu je da objesi žrvanj magareći o vrat 
svoj i baci se u more“ (Tomislav Ladan, 1990.). 

»A tko zavede jednoga od ovih malih koji vjeruju, 
bilo bi mu bolje ako bi mu bio stavljen o vrat mlin- 
ski kamen što ga okreće magare i bio bačen u more“ 
(Ljudevit Rupčić, 2003.). 

Ista je Isusova rečenica zapisana i u Matejevu 
evanđelju 18, 6: ,,0c č' &v okavčaMon €va Tov uikpov 
TOVTOV TOV TLOTEVOVTOV €iC ČUE, OVUPEPEL OVTO iva 
Kpeuao0r| uoxoc Ovikoc epi TOV TpaxnAov avrod kai 
KaTazovno0r; €v TO Tehayet Trjc Baxaoono — Hos d? 
an skandalisčj hćna ton mikrčn titon ton pisteuonton 
eis emć symphćrei autoj hina kremasthčj mylos onikos 
peri ton trakhčlon auti kai katapontisthč en to pelagei 
tes thalasses“ (grčki izvornik). ,,qui autem scandaliza- 
verit unum de pusillis istis, qui in me credunt, expedit ei 
ut suspendatur mola asinaria in collo eius, et demerga- 
tur in profundum maris“ (Vulgata). Hrvatski prijevodi 
toga retka: 

* ,,A ki sablazinit edinogo ot malih sih včrujućih v? 
me bole bi emu bilo da bi obisil sebi žrnov osalski 
na šiju svoju i potopil? se bi v glubinč morskči“ (Hr- 
voje misal, 1404.) 

* A ki ožalosti jednoga od malahtih ovih ki u me 
veruju, potriba je njemu da se obisi črvan ošlji na 
grlo njegovo i da se utopi u dubinu morsku“ (Zadar- 
ski lekcionar, oko 1450.). 

* ,,A tkobo bi godir smutil jednoga od onih malih ki 
u me viruju, bolje bi mu da mu se obisi žarvan ošlji 
na garlo njegovo, i da se utopi u dubinu morsku“ 
(Bernardin Splićanin, 1495.). 

* ,,A tko bude sablazniti jednoga od malahnijeh ovez- 
ijeh, koji u mene vjeruju, potrjebno mu je, dab mu 

se navjesi žrvan od mlina na grlo njegovo, tere da 
ga utope u dubinu morsku“ (Ivan Drkoličić, 1570.). 

e ,,A tko bude smesti ijednoga od malahnijeh ovezi- 
jeh, koji u mene vjeruju, bolje je njemu da mu se 
objesi na vratu njegovu žrvan ošlji i da se potopi u 
pučinu morsku“ (Bartol Kašić, 1641.). 

* ,,Kol pako jednoga zmed oveh maleh, koji vu me 
veruju, bude spačil, tomu bi bolje bilo, da bi mu se 
za njegov vrat obesil melinski kamen, i vtopil vu 
morskoj glubljini“ (Ignac Kristijanović, 1853.). 

* ,,A tko sablazni jednoga od ovih malih, koji u me 
vjeruju, bolje bi mu bilo, da mu se objesi o vrat 
mlinski kamen i da se utopi u dubinu morsku“ 
(Petar Vlašić, 1921.). 

* ,,A koji sablazni jednoga od ovih malih, koji vje- 
ruju u mene, bolje bi mu bilo, da mu se objesi oko 
vrata mlinski kamen i da potone u morsku dubinu“ 
(Nikola Žuvić, 1940.). 


BROJ 9 (uz str. 20) 

Congrčgatio se na hrvatski ustaljeno prevodilo kao 
zbor (Ferdinand Belaj, Katoličko crkveno pravo, I, 
Zagreb, 1893., str. 38 i 239; Zakonik crkvenog prava, 
preveo Josip Pazman, Zagreb, 1919. i 2014., kanoni 
242.—257., str. 59—64; Kodeks kanonskog prava, pre- 
veo Franjo Herman, Zagreb, 2007., kanoni 242.—257., 
str. 147—163; Ante Crnica, Priručnik kanonskoga prava 

Katoličke Crkve, 1945., str. 58-62; AKSA, br. 36/695/, 
od 9.9.1983., Prilog, str. 1 1 4; Sveti zbor za nauk vjere, 
Uputa o nekim aspektima ,, Teologije oslobođenja“, 
Zagreb, 1985. (Dokumenti, 71); Zbor za nauk vjere, 
Naputak o kršćanskoj slobodi i oslobođenju, Zagreb, 
1986. (Dokumenti, 81); Zbor za nauk vjere, Donum vi- 
tae, Zagreb, 1987. 1 1997. (Dokumenti, 88); Zakonik 
kanonskoga prava, Zagreb, 1988., kanoni 360. 1 1362., 
str. 159 1 601; Zbor za nauk vjere, Donum veritatis, 
Split, 1997.). Zbor Rimske kurije, koji se od 1965. go- 
dine zove Congregatio pro doctrina fidei, prevodi se 
kao Zbor za učenje vjere. 

Nije ga najpreciznije prevoditi ,,za nauk vjere“ jer 
je doctrina — nauka, a ne nauk. Srpska imenica ,,nau- 
ka“ (hrvatski znanost, grčki episteme, latinski scientia, 
njemački Wissenschaft) samo je ,,lažni prijatelj“ (pseu- 
doanalogonimija) hrvatskoj riječi ,,nauka“. 

Od istoga korijena didasko, poučavam, Novi Zavjet 
rabi dvije imenice ženskoga roda: šišayn [didakhč] i 
čidaokaMa [didaskalia]. U grčkom didakhe je nauk, 
pouka, poučavanje, tj. ono što se uči, učenje, u vezi s 
nečim; čin pouke, djelo poučavanja, nastava, upućivanje 
u što. Ono što su iznosili Isus, farizeji, apostoli, Pavao — 
jest njihov nauk. Istodobno didaskalta je nauka, pravi- 
Ino primijenjena pouka; (kršćansko) učenje koje se oso- 
bito proširuje na sebi nužan način života (primjenu). U 
izvanevanđeoskim novozavjetnim spisima didaskalia 
je čvrsto uspostavljena predaja poučavanja u Crkvi, 

tehnički izraz za apostolsko ili kršćansko učenje kao 
cjelinu, a u množini (Timoteju 4, 1) označava lažno 
učenje koje proizvode demonske moći. Također, taj 
izraz opisuje u naravi ljudskih poslova doslovce drugu 
(drukčiju, različitu), ali nezdravu nauku, tj. heterodi- 
daskalein (Prva Timoteju 1, 3 i 6, 3). Iz novozavjetne 
uporabe tih dviju riječi slijedi daje ono štoje Isus iznosio 
u pojedinim prigodama Njegov nauk, a cjelina Njegova 
učenja jest nauka, koja je predana Crkvi, da je čuva, 
»neokaljano i besprijekorno“ (Prva Timoteju 6, 14), 
izlaže, tumači i razjašnjava istine Kristove, kršćanske, 
katoličke i apostolske vjere. Imenica didakhe (nauk) 
više upućuje na čin, a didaskalia (nauka) na sadržaj ili 
rezultat poučavanja. Didakhe je ono što se priopćava, 
a didaskalta ono što netko prima. Sa stajališta svojega 
iznositelja didakhe (nauk) je poučavanje (Unterweis- 
ung, Unterrricht), a sa stajališta slušatelja ili primatelja 
učenje (Lehre). Didaskalta (nauka) je za onoga tko je 
prenosi — čin nastavne djelatnosti (Lehrtditigkeit), a za 
onoga tko je prima učenje (Lehre). 

Nauk i nauka mogu sejednostavno razlikovati prema 
dvama značenjima svoje sličnoznačnice učenje. Kad 
učenje znači nastojanje da se što upamti, razumije, da 
se stekne znanje, umijeće, vještina, navika; pohađanje 
naukovanja, škole, nastave, tečaja; provedbu latinskoga 
glagola discere, engleskoga to learn, njemačkoga 
lernen, francuskoga apprendre, onda je to nauk. Kad 
učenje znači sustavno predavanje drugomu znanja, 

umijeća, vještine, navike; sveobuhvatno poučavanje 
koga, svjetovanje, nagovaranje, naučavanje; prove- 
dbu latinskoga glagola docere, engleskoga to teach, 
njemačkoga /ehren, francuskoga enseigner, onda je to 
nauka. 

Ono što meštar (zanatnik) prenosi svojim nau- 
čnicima (šegrtima) — nauk (odgoj, obuka, stega, zapt, 
pouka, naputak, savjet, opomena, disciplina, didakhe, 
learning, instruction, education, schooling, training, 
Belehrung) kao školovanje oponašanjem, radom prema 
uzoru, i vjeroučitelj svojim vjeroučenicima (izvorno 
ponavljanjem, jekom — kateheza), nije cjelovito i sus- 
tavno da bi se moglo izjednačiti s doktrinom katoličke 
vjere. Vjeroučitelj i meštar daju ili podaju nauk, učenik 
i naučnik primaju nauk, uzimaju ga, nauče nešto, steknu 
naviku, znanje, umijeće, vještinu. Nauk je jednostavno 
niži, početnički stupanj priopćavanja onih spoznaja 
koje nauka nastoji cjelovito i sustavno razraditi, izložiti 
i obrazložiti. 

Budući da uvijek i svima nije lako objasniti razliku 
između nauka i nauke i da riječ učenje jednim dijelom 
znači isto što i nauka, odlučio sam se za Zbor za učenje 
vjere. Tako je uostalom ustaljeno na njemačkom (Kon- 
gregation fir die Glaubenslehre). Osim toga, nauka u 
sebi ima neki prizvuk autoritativnosti, dok je učenje po- 
jam kojije svima bliži (ono što tko uči, sustav mišljenja 
o čemu) i jednostavniji; nudi ponajprije sadržaj, a to je 
i svrha toga tijela. 

BROJ 10 (uz str. 24) 
Misli se na sljedeće isprave Svete Stolice. 

e Ivan Pavao II., Motu proprij Sacramentorum sanc- 
titatis tutela quibus Normae de gravioribus delictis 
Congregationi pro Doctrina Fidei reservatis prom- 
ulgantur (30.4.2001.), Acta Apostolicae Sedis, 93 
(2001.), str. 737—739. 

e Epistula a Congregatione pro Doctrina Fidei missa 
ad totius Catholicae Ecclesiae Episcopos aliosque 
Ordinarios et Hierarchas quorum interest: de delic- 
tis gravioribus eidem Congregationi pro Doctrina 
Fidei reservatis (18.5.2001.), Acta Apostolicae Se- 
dis, 93 (2001.), str. 785—788. 

e Congregatio pro Doctrina Fidei, Normae de grav- 
ioribus delictis (22.5.2010.), Acta Apostolicae Se- 
dis, 102 (2010.) 7, str. 419-430. 

e Congregazione per la Dottrina della Fede, Lettera ai 
Vescovi della Chiesa Cattolica e agli altri Ordinari 
e Gerarchi interessati circa le modifiche introdotte 
nelle Normae de gravioribus delictis, Acta Apostoli- 
cae Sedis, 102 (2010.) 7, str. 431—433. 

e Okružno pismo Zbora za učenje vjere radi pomoći 
biskupskim konferencijama u pripremi smjernica 
za bavljenje slučajevima spolnoga zlostavljanja 
maloljetnika koje su počinili klerici (3.5.2011.), 
Acta Apostolicae Sedis, 103 (2011.) 6, str. 406-412. 
Benedikt XVI. u prvim mjesecima svojega papin- 

stva, 31. kolovoza 2005. odobrio je i naložio objavu 

Naputka Zbora za katolički odgoj o mjerilima za 
razlučivanje zvanja u odnosu na osobe s homoseksu- 
alnim sklonostima s obzirom na njihovo prihvaćanje 
u sjemeništu i sveti red, Acta Apostolicae Sedis, 97 
(2005.), str. 1007—1013. 

Spolna zlostavljanja nad maloljetnicima, koja su 
počinili katolički klerici, znanstveno su proučena i 
obrađena u Sjedinjenim Američkim Državama u četiri 
knjige, koje je objavila Konferencija katoličkih biskupa 
SAD-a: John Jay College of Criminal Justice, The Na- 
ture and Scope of Sexual Abuse of Minors by Catholic 
Priests and Deacons in the United States 1950—2002, 
2004., 291 str; Karen Terry 1 Jennifer Tallon, Child 
Sexual Abuse: A Review of the Literature, 2004., 120 
str.; Karen Terry — Margaret Smith, The Nature and 
Scope of Sexual Abuse of Minors by Catholic Priests 
and Deacons in the United States: Supplementary Data 
Analysis, 2006., 66 str.; Karen Terry i dr., The Causes 
and Context of Sexual Abuse of Minors by Catholic 
Priests in the United States, 1950-2010, 2011., 152 str. 
(sve dostupno na www.usccb.org). 

Ukratko, za spolno zlostavljanje u SAD-u osum- 
njičena su 4.392 katolička klerika što je 4 % klerika koji 
su u to vrijeme bili u aktivnoj službi. Najviše slučajeva 
zlostavljanja dogodilo se između 1960. i 1980., od kada 
im broj opada. Klasična pedofilija (isključiva spolna 
privlačnost prema djetetu prije puberteta) nije u središtu 
problema, nego hebefilija (spolna privlačnost prema 

djetetu u pubertetu, 11-14 godina: 51 % slučajeva), 
odnosno efebofilija (spolna privlačnost prema djetetu 
u dobi 15-17 godina: 27 % slučajeva). Najčešći oblik 
spolnoga zlostavljanja u Crkvi je sodomstvo klerika s 
dječacima (81 % žrtava zlostavljanja muškoga je spo- 
la, a oblik zlostavljanja homoseksualni čini; 85,4 % 
žrtava u dobi od 11 do 14 godina bili su dječaci, a 85,2 
% žrtava u dobi od 15 od 17 godina bili su mladići). 
Počinitelje je mahom privlačio isti spol. 

U Pastirskom pismu irskim katolicima 19. ožujka 
2010. papa Benedikt XVI. napisao je: ,,4. ... Program 
obnove, koji je predložio Drugi vatikanski sabor, 
ponekad je pogrješno tumačen, a u svjetlu dubokih 
društvenih promjena koje su se događale doista nije bilo 
lako znati kako ga najbolje provesti. Osobito je posto- 
jala dobro nakanjena, ali pogrješno usmjerena sklonost 
izbjegavanja kaznenih postupaka za kanonski nepravil- 
na stanja. U tom općem kontekstu moramo pokušati 
razumjeti uznemirujući problem spolnoga zlostavlja- 
nja djece, koji je u ne malo pridonio slabljenju vjere 1 
gubitku poštovanja prema Crkvi i njezinim učenjima. 
Samo pozornim ispitivanjem mnogih čimbenika, ko- 
Ji su doveli do sadašnje krize mogu se utvrditi jasna 
dijagnoza uzroka i pronaći učinkovite protumjere. Čim- 
benicima koji su pridonijeli svakako treba smatrati: 
neodgovarajuće postupke za određivanje prikladnosti 
pristupnika za svećeničku službu i redovnički život; 
nedovoljan ljudski, ćudoredni, umni i duhovni odgoj u 

sjemeništima, bogoslovijama i novicijatima; društvenu 
sklonost da se štite kler i drugi auktoriteti; kao i nepri- 
kladna zabrinutost za ugled Crkve i izbjegavanje sabla- 
zni, što je dovelo do neuspjeha u primjeni postojećih 
kanonskih kazni 1 zaštiti dostojanstva svake osobe. 
Potrebno je hitno djelovanje kako bi se riješili ti 
čimbenici, koji su imali takve tragične posljedice u 
životima žrtava i njihovih obitelji, te su zaklanjali 
svjetlo Evanđelja do te mjere da ni stoljećima progona 
nisu uspjeli.“ 


BROJ 11 (uz str. 24) 

U hrvatskom jeziku sablazan je istoznačnica za 
posuđenicu skandal (od grčkoga ok6včanov, skan- 
dalon zamka, sablazan, smutnja, spoticalo, klopka, 
stupica, šiljak, zapirač; latinski scandčdlum predmet na 
putu o koji se netko može spotaknuti i pasti), a znači: 

a) neispravan čin ili riječ koji drugomu daje prigodu 
da duhovno strada (padne); ono što je grješno, što potiče 
na grijeh, navodi na kršenje ćudorednih propisa, odvodi 
s pravoga puta i smućuje; ponašanje koje uzrokuje ili 
potiče nestanak vjere ili vjerničke poslušnosti u dru- 
goga; 

b) nešto zazorno što pobuđuje smutnju ili loše 
djeluje na okolinu i izaziva je da krši pravila; grozan 
primjer; nakaza, rugoba kao znak ili odraz opačine i 
grijeha; gubitak ugleda koji se nanosi nekoj zajednici 
nedoličnim ponašanjem pojedinoga člana; 

c) čin neke osobe koji može biti uzrokom grijehu 
druge osobe; povod sagrješenju; zasjeda đavolska; na- 
past paklena; 

d) gubitak ili oštećenje dobroga glasa prouzročeno 
stvarnim ili prividnim kršenjem ćudorednosti ili 1is- 
pravnosti: bruka, sramota; 

€) ono što izaziva javno negodovanje, sramo- 
tu, ogorčenje, zgranjivanje, zgražanje, užasavanje, 
gnušanje; uzbuna koju izaziva sramotan čin; svađa koja 
služi za sramotu, velika galama oko čega; 

f) okolnost ili radnja koja vrijeđa ispravnost ili us- 
postavljeno ćudoredno poimanje ili sramoti one koji su 
s njom povezani; 

£) onaj čije ponašanje napada, vrijeđa i krši is- 
pravnost ili čestitost; 

h) ogorčenost, jad, razočaranost, žalost ili zbu- 
njenost prouzročena užasnim kršenjem ćudoređa, 
poštenja ili vjerskoga uvjerenja. 

U Svetom Pismu sablazan je rječotvorno: 

* zaprjeka, zamka (Psalam 124, 7: ,,Vratom svojim 
izmakosmo poput ptice zamci lovačkoj, ošac se 
prekide, i mi umakosmo — Duša je naša poput ptice 
umakla iz zamke lovaca: raskinula se zamka, a mi 
umakosmo!“), 

e kamen spoticanja koji uzrokuje pad (Izaija 8, 14 15: 
On će postat stupica i zamka, spoticalo oba doma 
Izraelova; ošac oko vrata Jeruzalemljanima. Mnogo 

će ih posrnuti, pasti, uhvatiti se i zasužnjeti. — On 
će vam biti zamka i kamen spoticanja i stijena pos- 
rtanja za obje kuće Izraelove, zamka i mreža svim 
Jeruzalemcima. Mnogi će od njih posrnuti, pasti, 
razbiti se, zaplesti se, uhvatiti“; Rimljanima 9, 33: 
»udario se o kamen posrnuća, kako stoji pisano: 
*Evo na Sionu postavljam kamen posrnuća i stijenu 
spoticaja; ali tko u nj vjeruje ne će se postidjeti.' — 
Spotakoše se o kamen spoticanja, kao što je pisano: 
Evo postavljam na Sionu kamen spoticanja i stijenu 
posrtanja. Ali tko u nj vjeruje, ne će se postidjeti“; 
Prva Petrova 2, 8: ,kamen je posrtanja 1 stijena 
spoticaja. O nj se spotiču oni koji ne vjeruju Riječi: 
to je njihova sudbina — kamen spoticanja, stijena 
posrtanja; oni se o nj spotiču, neposlušni Riječi, za 
što su i određeni.“ 

Višestruki su uzroci ili prigode za pad: 

Isus (Matej 11, 6: ,,Blago onomu, tko se ne sablaz- 
ni nada Mnom!“; Matej 13, 57: ,I sablažnjavahu 
se nad njim. A Isus im reče: Nije prorok bez časti 
osim u svom zavičaju i u svojoj kući“; Matej 15, 
12: ,, Tada Mu pristupiše učenici i rekoše: Znaš li da 
su se sablaznili farizeji, kad su čuli tu riječ?“; Matej 
17, 27: , Ali da ih ne sablaznimo, hajde na more, 
baci udicu i prvu ribu, koja se uhvati, uzmi te joj 
otvori usta pa ćeš naći stater. Uzmi ga i podaj im ga 
za Me i za se“; Matej 26, 31-33: ,,Tada im reče Isus: 
Svi ćete se vi još ove noći nada Mnom sablazniti, jer 

je pisano: Udarit ću pastira, i stado će se razbjeći. 
Ali kad uskrsnem, ići ću pred vama u Galileju. Tada 
Mu Petar odvrati: Ako se i svi sablazne nad Tobom, 
ja se ne ću nikada sablazniti.“ 

e drugi ljudi (Matej 5, 29: ,,Ako te tvoje desno oko 
sablažnjava, iskopaj ga i baci od sebe, jer ti je bolje 
da ti propadne jedan od udova, nego da ti cijelo ti- 
jelo bude bačeno u pakao“; Matej 16, 23: ,,Sotono, 
idi mi s očiju! Ti si sablazan za Me, jer ne misliš što 
je Božje, nego ono što je ljudsko“; Matej 18, 6.8—9: 
»A tko sablazni jednog od ovih malenih, što u me 
vjeruju, bolje bi mu bilo da mu objese mlinski ka- 
men o vrat i da ga utope u dnu mora. Ako te tvoja 
ruka ili noga sablažnjava, odsijeci je i baci od sebe, 
jer ti je bolje hromu 1 kljastu ući u život, nego da 
budeš s dvjema rukama ili dvjema nogama bačen 
u oganj vječni. Ako te i tvoje oko sablažnjava, iz- 
vadi ga i baci od sebe, jer ti je bolje s jednim okom 
ući u život, nego da budeš s dva oka bačen u pakao 
ognjeni.“ 

e svijet (Matej 13, 41: ,,Sin će Čovječji poslati svoje 
anđele, da uklone iz Njegova kraljevstva sablazni i 
sve zlikovce“; Matej 18, 7: ,,Jao svijetu zbog sablaz- 
ni! Istina, sablazni moraju doći, ali jao onomu po 
kome sablazan dolazi!“) 

* progonstvo (Matej 13, 20-21: ,,sjeme posijano na ka- 
menito tlo, jest onaj koji riječ čuje i veselo je prima. 
Ali kako po sebi nije korjenit, nego časovit, dođe li 

do nevolje ili do progonstva zbog riječi, odmah se 
smuti“; Matej 24, 9—13: ,,Tada će vas podvrći mu- 
kama i ubijati vas. Sav će vas svijet zamrziti zbog 
Moga Imena. Tada će mnogi posrnuti, izdavat će 
jedni druge i mrzit će se međusobno. Ustat će mno- 
gi lažni proroci i mnoge će zavesti. Zbog velikoga 
razmaha bezakonja ljubav će kod mnogih ohladn- 
jeti. Ali tko ustraje do konca, taj će se spasiti.“ 


BROJ 12 (uz str. 28) 

Temeljni zakon Savezne Republike Njemačke iz 
1949. počinje riječima: ,,U svijesti svoje odgovornosti 
pred Bogom i ljudima, oživljen željom da očuva svoje 
nacionalno i državno jedinstvo i da kao ravnopravan 
član u ujedinjenoj Europi služi miru u svijetu njemački 
narod [...] temeljem svoje ustavotvorne vlasti usvojio 
je ovaj Temeljni zakon Savezne Republike Njemačke.“ 


BROJ 13 (uz str. 28) 

Matej 13, 47—50: ,,Nadalje, kraljevstvo je nebesko 
kao kad mreža bačena u more zahvati svakovrsne ribe. 
Kad se napuni, izvuku je na obalu, sjednu i skupe dobre 
u posude, a loše izbace. Tako će biti na svršetku svijeta. 
Izići će anđeli, odijeliti zle od pravednih i baciti ih u 
peć ognjenu, gdje će biti plač i škrgut zubi.“ 

BROJ 14 (uz str. 30) 


Matej 13, 24-30: ,,Kraljevstvo je nebesko kao 
kad čovjek posije dobro sjeme na svojoj njivi. Dok su 
njegovi ljudi spavali, dođe njegov neprijatelj, posije 
posred žita kukolj i ode. Kad usjev uzraste 1 isklasa, 
tada se pokaza 1 kukolj. Sluge pristupe domaćinu pa 
mu reknu: “Gospodaru, nisi li ti dobro sjeme posijao 
na svojoj njivi? Odakle onda kukolj?* On im odgov- 
ori: “Neprijatelj čovjek to učini." Nato mu sluge kažu: 
*Hoćeš li, dakle, da odemo pa da ga pokupimo? A on 
reče: “Ne! Da ne biste sabirući kukolj iščupali zajedno 
snjim i pšenicu. Pustite nek oboje raste do žetve. U vri- 
jeme žetve reći ću žeteocima: Pokupite najprije kukolj 
i svežite ga u snopove da se spali, a žito skupite u moju 
žitnicu.?“ 


BROJ 15 (uz str. 30) 

Na grčkom o HApTVC, HAPTVPOC — ho mdrtys, mdr- 
tyros znači svjedok, onaj koji kaže ili može reći ono 
što je sam vidio ili čuo ili zna na bilo koji drugi način; 
rječotvorno onaj koji je pozoran, promišljen, brižan, 
koji obraća pozornost. Riječ je preuzeta u latinski: 
martyr, martyris 1 posuđenica je u hrvatskom (martir), a 
znači svjedok, osobito onaj koji svojom smrću svjedoči 
istinu o kršćanskoj religiji, koji izabire smrt ne želeći 
se odreći kršćanskih nazora, mučenik, koji je svojim 
životom i krvlju dao svjedočanstvo. U Novom Zavjetu 
dolazi u tri značenja: 

a) u pravnom smislu: Matej 18, 16: ,,Ako te 
posluša, stekao si brata. Ne posluša li te, uzmi sa 
sobom još jednoga ili dvojicu, neka na iskazu dvojice 
ili trojice svjedoka počiva svaka tvrdnja“; Matej 26, 
65: ,Nato veliki svećenik razdrije haljine govoreći: 
Pohulio je! Što nam još trebaju svjedoci? Evo, sada 
ste čuli hulu!“; Marko 14, 63: ,,Nato veliki svećenik 
razdrije haljine i reče: Što nam još trebaju svjedoci?“; 
Druga Korinćanima 1, 18: ,,Bog je svjedok: naša riječ 
vama nije Da! i Ne!“; Djela apostolska 6, 13: ,,Ondje 
namjestiše lažne svjedoke koji rekoše: Ovaj čovjek 
neprestance govori protiv svetoga Mjesta i Zakona“; 
Djela apostolska 7, 58: ,,Izbaciše ga iz grada pa ga ka- 
menovahu. Svjedoci odložiše haljine do nogu mladića 
koji se zvao Savao“; Druga Korinćanima 13, 1: ,,Evo 
treći put idem k vama. Svaka presuda neka počiva na 
iskazu dvojice ili trojice svjedoka“; Prva Timoteju 5, 
19: ,,Protiv starješine ne primaj tužbe, osim na osnovi 
dvaju ili triju svjedoka“; Febrejima 10, 28: ,Je li tko 
prekršio Zakon Mojsijev, bez milosrđa biva pogubljen 
na osnovi dvojice ili trojice svjedoka“. 

b) u povijesnom smislu: Djela apostolska 10, 
41: ,ne svemu narodu, nego svjedocima od Boga 
predodređenima — nama koji smo s njime zajedno jeli 
i pili pošto uskrsnu od mrtvih“; Prva Timoteju 6, 12: 
»Blj dobar boj vjere, osvoji vječni život na koji si poz- 
van i radi kojega si dao ono lijepo svjedočanstvo pred 
mnogim svjedocima!“; Druga Timoteju 2, 2: ,i što si 

od mene po mnogim svjedocima čuo, to predaj vjernim 
ljudima koji će biti podobni i druge poučiti“. 

Onaj koji je gledatelj nečega, primjerice natjecanja, 
Hebrejima 12, 1: ,,Zato 1 mi, okruženi tolikim oblakom 
svjedoka, odložimo svaki teret i grijeh koji nas sapinje 
te postojano trčimo u borbu koja je pred nama“; Luka 
24, 48: ,, VI ste tomu svjedoci“; Djela apostolska 1, 22: 
,počevši od krštenja Ivanova pa sve do dana kad bi uzet 
od nas — treba da bude svjedokom njegova uskrsnuća“; 
Djela apostolska 2, 32: ,/Toga Isusa uskrisi Bog! 
Svi smo mi tomu svjedoci“; Djela apostolska 3, 15: 
»Začetnika života ubiste. Ali Bog ga uskrisi od mrtvih, 
čemu smo mi svjedoci“; Djela apostolska 5, 32: ,I mi 
smo svjedoci tih događaja i Duh Sveti kojega dade Bog 
onima što mu se pokoravaju“; Djela apostolska 10, 39: 
»Mli smo svjedoci svega što on učini u zemlji judejskoj 
i Jeruzalemu. I njega smakoše, objesivši ga na drvo!“; 
Djela apostolska 26, 16: ,,Nego ustani, na noge se 
jer zato ti se ukazah da te postavim za poslužitelja i 
svjedoka onoga što si vidio i što ću ti pokazati“; Prva 
Petrova 5, 1: ,,Starješine dakle među vama opomin- 
jem, ja sustarješina i svjedok Kristovih patnja, a zato i 
zajedničar slave koja se ima očitovati“; Djela apostol- 
ska 1, 8: ,,Nego primit ćete snagu Duha Svetoga koji će 
sići na vas i bit ćete mi svjedoci u Jeruzalemu, po svoj 
Judeji i Samariji i sve do kraja zemlje“; Luka 11, 48: 
Zato ste svjedoci i sumišljenici djela svojih otaca: oni 
ih ubiše, a vi spomenike podižete!“ 

Svjedok je onaj na čiji iskaz se podnosi priziv; 
otuda izričaji: Rimljanima 1, 9: ,,Doista, svjedok mi je 
Bog — komu duhom svojim služim u evanđelju Sina 
njegova“; Filipljanima 1, 8: ,,Bog mi je doista svjedok 
koliko žudim za svima vama srcem Isusa Krista“; Prva 
Solunjanima 2, 5: , Nikada se zaista, kako znate, ne 
poslužismo ni laskavom riječju ni — Bog nam je svjedok 
— prikrivenom pohlepom“; Druga Korinćanima 1, 23: 
»A ja prizivljem Boga za svjedoka: duše mi, da vas 
poštedim, nisam više dolazio u Korint“; Prva Solunjanima 
2, 10: ,,Svjedoci ste vi i Bog kako smo se sveto, pravedno 
i besprijekorno vladali prema vama, vjernicima“. 

Vjerni tumači Božjih savjeta nazivaju se Božjim 
svjedocima: Otkrivenje 11, 3: ,,[ ja ću poslati dva svo- 
ja svjedoka da, obučeni u kostrijet, prorokuju tisuću 
dvjesta 1 šezdeset dana“. Među njih se ubraja Krist, 
Otkrivenje 1, 5: ,i od Isusa Krista, Svjedoka vjer- 
noga, Prvorođenca od mrtvih, Vladara nad kraljevi- 
ma zemaljskim“; Otkrivenje 3, 14: ,,[ anđelu Crkve u 
Laodiceji napiši: Ovo govori Amen, Svjedok vjerni i 
istiniti, Početak Božjega stvorenja“. 

c) u etičkom smislu Isusovim svjedocima, u&prvpec 
'"ImooUd, martyres Iesi, nazivaju se koji su prema Njego- 
vu primjeru dokazali snagu i istinitost svoje vjere u 
Krista proživljavajući nasilnu smrt: Djela apostolska 
22, 20: ,,I dok se prolijevala krv Stjepana, svjedoka 
tvoga, ija sam ondje stajao i odobravao te čuvao haljine 
onih koji ga ubijahu“; Otkrivenje 2, 13: ,,Znam gdje 

prebivaš — ondje gdje je Sotonino prijestolje — a čvrsto 
se držiš moga imena te nisi zanijekao moje vjere ni u 
one dane kad je Antipa, moj svjedok, vjerni moj, ubijen 
kod vas — gdje Sotona prebiva“; Otkrivenje 17, 6: ,,I 
vidjeh: Žena je pijana od krvi svetih i od krvi svjedoka 
Isusovih. Kad je vidjeh, čudom se silnim začudih“ (usp. 
https://biblehub.com/greek/3144.htm). 

Papa Benedikt XVI. u 92. godini života napisao je iznimno 
oštroumne teološke i povijesne Bilješke o spolnom zlostav- 
ljanju maloljetnika u Katoličkoj Crkvi. Riječ je o temeljitoj i 
neumoljivoj raščlambi podrijetla i širenja toga zločina u svi- 
jetu općenito 1 u Crkvi. U isti mah knjiga poziva na suočenje 
s korijenima toga zla koje je dovelo do duboke krize. 

U I. poglavlju predočava opći društveni kontekst nužan za 
razumijevanje problema. Govori o seksualizaciji društva 
1960-ih godina, što je rezultirao time da su do 1980. urušena 
sva dotad vrjedeća mjerila u pitanjima spolnosti. Istodobno s 
tim, u samoj Crkvi došlo je do sloma moralne teologije i 
prestanka primjene kaznenih odredaba kanonskoga prava. 
Smatralo se da Crkva ne smije biti uređena zajednica, nego 
zajednica ljubavi; da ne smije kažnjavati. Tako se trnula svi- 
jest da kazna može biti izraz ljubavi. Zbog gubitka osjećaja 
za grijeh, zasjenjivanja prava i nužnosti kazne došlo je i do su- 
ženja pojma ljubavi, koja nije samo osjećaj, privrženost i blis- 
kost, nego i istina. A istini pripada da opačina povlači kaznu. 

U drugom poglavlju naznačuje učinke toga stanja na sve- 
ćenički odgoj i na život svećenika i redovnika. Stanje je 
drugdje bilo i puno gore, ali zlo se time ne umanjuje, jer je 
Crkva Kristova Zaručnica. Stoga je osobito težak grijeh kad 
onaj tko ljudima treba pomoći da dođu do Boga, zlorabi po- 
vjerenu mu djecu i odvodi ih od Njega. Time vjera postaje 
nevjerodostojna, a Crkva se ne može uvjerljivo predstavljati 
kao Gospodinova navjestiteljica. 

U trećem poglavlju predlaže pravi 


odgovor Crkve i Kristovih vjernika. KINI 


15 kn 


